SPRÁVA 		IUVENTA 
ZO ZAHRANIČNEJ PRACOVNEJ CESTY 		Búdková 2
		 SK – 811 04 Bratislava

1.	Účastník ZPC 

Meno a  priezvisko, tituly:	Mgr. Vladimíra Kosorinská	
Znalosť cudzích jazykov:	Angličtina, ruština 	

2.	Zahraničná pracovná cesta

Štát / mesto:	Taliansko/Miláno	
Názov a  adresa 
prijímajúcej organizácie:	European Commission
Directorate-General for Education and Culture
Unit B4 - Coordination of National Agencies Erasmus+
J-70 02/266
B-1049 Brussels/Belgium	
Účel cesty:	EU SPORT FORUM – účasť na stretnutí zástupcov EC, NA Erasmus+,  olympijských výborov, športových organizácií, neziskových organizácií	
Spôsob financovania 
(kto hradí cestovné, pobytové náklady, iné výdavky):	Cestovné, ubytovanie:  IUVENTA
Stravné, transfery – organizátor	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s  uvedením mien a  kontaktov na partnerov	
30.11.2014
	Príchod, ubytovanie	
1.12.2014	8,30 – 9,30 Registrácia

9,30 – 10,00 Oficiálne otvorenie 
•	Privítanie v rámci Európskej komisie 
Tibor Navracsics, Komisár pre vzdelávanie, kultúru, mládež a šport
•	Príhovor zástupcu Prezídia Rady Európy 
Giovanni Panebianco, Generálny riaditeľ kancelárie pre šport
•	Príhovor zástupcu Európskeho parlamentu
Silvia Costa, Chair Komisie pre kultúru a Vzdelávanie

10,00 – 11,00 Implementácia programu Erasmus+: Šport 
•	Úvod – zástupca Európskej komisie
Chiara Gariazzo, Riaditeľka pre oblasť mládeže a športu, vzdelávania a kultúry
•	Prezentácia - Výkonná agentúra pre vzdelávanie, audiovisuálnu techniku a kultúru
•	Brian Holmes, riaditeľ, and Luciano Di Fonzo, Head of Sector, Sport and Youth 
•	Otázky z pléna

11,00 - 11,30 Prestávka

11,30 – 13,00 2.  Výsledky prípravných akcií v oblasti športu roku 2012
•	Téma I: Boj proti podávaniu stávok na vopred dohodnuté zápasy  
Moderátor: Alexandre Husting, Stály reprezentant (zástupca) Luxemburska v EU(future Presidency of the Council of the EU)
•	Téma II: Propagácia fyzickej aktivity na podporu aktívneho starnutia 
Moderátor: Réka Veress, Officer for EU and international affairs, Ministry of Human Capacities in Hungary
•	Téma III: Efektívne spôsoby propagácie športu na úrovni miest a obcí  
Moderátor: Stefano Gallo, Deputy Mayor, Turin 
Téma IV: Trans-frontier joint grassroots sport competitions in neighbouring regions and Member States 
Moderátor: Heidi Pekkola, Sports Policy Director, ENGSO

13,00-14,30 Obed

14,30-16,00 3.   Šport v Európskej Únii, cesta vpred
•	Úvod do panelovej diskusie EC
Tibor Navracsics, Commissioner for Education, Culture, Youth and Sport
•	Diskusia na vysokej úrovni moderated by Bart Ooijen, Senior policy officer at the Ministry of Health, Welfare and Sport in the Netherlands
o	Commissioner Navracsics
o	Graziano Delrio, Undersecretary to the Prime Minister, Italy (tbc) 
o	Santa Ozolina, Counsellor (Youth, Sport) at the Permanent Representation of Latvia to the EU
o	Santiago Fisas Ayxelà, Member of the European Parliament
o	Anton Rombouts, Chair of the EDUC Commission, Committee of the Regions
o	Patrick Hickey, President, European Olympic Committees 
Otázky z pléna	
1.12.2014	
14,30-16,00 3.   Šport v Európskej Únii, cesta vpred
•	Úvod do panelovej diskusie EC
Tibor Navracsics, Commissioner for Education, Culture, Youth and Sport
•	Diskusia na vysokej úrovni moderated by Bart Ooijen, Senior policy officer at the Ministry of Health, Welfare and Sport in the Netherlands
o	Commissioner Navracsics
o	Graziano Delrio, Undersecretary to the Prime Minister, Italy (tbc) 
o	Santa Ozolina, Counsellor (Youth, Sport) at the Permanent Representation of Latvia to the EU
o	Santiago Fisas Ayxelà, Member of the European Parliament
o	Anton Rombouts, Chair of the EDUC Commission, Committee of the Regions
o	Patrick Hickey, President, European Olympic Committees 
•	Otázky z pléna

16,00 – 16,30   Prestávka

16,30 – 18,30  Európsky týždeň šport

Informácie z Európskej komisie
•	Príprava týždňa: state of play 
Susanne Hollmann, Deputy Head of the Sport Unit
•	Prezentácia Komunikačnej stratégie 
Florence Mondin, Policy Officer, Sport Unit
•	Prví európski partneri Týždňa: podpisový ceremoniál 
Moderated by Dennis Landsbert-Noon, Burson-Marsteller, with Commissioner Navracsics and representatives of the European partners

20,30 – 22,30 Večera

2.12.2014

4.	Stručný priebeh rokovaní
 
Dátum	Podľa rámcového pobytu – obsah a  výsledky rokovaní (v prípade študijnej cesty charakteristika a  výsledky problematiky, získané poznatky, uplatnenie poznatkov z  predchádzajúcich ciest)	
1.-2.12.2014	Rokovanie podľa programu 
Ataxahotel Executive, Milano, Taliansko	
	Podrobnosti v Prílohe 1 (Agenda) a v priloženej správe.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

1.	Komunikovanie základných informácií týkajúcich sa podávania projektov programu Erasmus+/Šport  v roku 2015 smerom k cieľovým skupinám v rámci Infokampane, zavesenie na web (zodp. pracovníci NA Erasmus+) s prepojením na web stránky www.ec.europa.eu/sport.
2.	Vytvorenie zoznamu organizácií pôsobiacich v oblasti športu alebo podieľajúcich  sa na športe na rôznych stupňoch riadenia , a to podľa vybraných kritérií, a následná propagácia programu Erasmus+, napr. profesionálny šport, rekreačný šport, štátne organizácie/inštitúcie, v ktorých pôsobnosti je šport, neziskové organizácie venujúce sa športovým aktivitám, samosprávy.
3.	Prezentácia príkladov úspešných projektov Erasmus+ z oblasti športu relevantným cieľovým skupinám v pôsobnosti Na Erasmus+ ako zdroj námetov na tvorbu projektov. 
4.	Zapojenie sa do propagácie programu Erasmus+ v rámci Európskeho týždňa športu (European week of Sports – EWoS) podľa odporúčanej stratégie.
5.	Hľadanie styčných bodov a spoločného postupu inštitúcie IUVENTA a sekcie medzinárodnej spolupráce MŠVVaŠ SR pre agendu Erasmus+/ Šport.

6.	Prehľad prinesenej dokumentácie a miesto jej uloženia 

Dokumenty, brožúry, letáky, správy z prieskumov sú k dispozícii v inštitúcii IUVENTA, Búdková 2, 811 04  Bratislava.	

7.	Osobitne vyhodnotený očakávaný prínos ZPC 
1)	1. Získanie aktuálnych informácií o podmienkach podávania projektov v roku 2015 a posúvanie ich relevantným príjemcom – kolegovia, TCM, cieľové skupiny, inštitúcie v rámci i mimo rezortu.
2)	2. Získanie širšieho obzoru a hlbšieho náhľadu v rámci prepojenia organizácií prostredníctvom Erasmus+.
3)	3. Poskytnutie príkladov dobrej praxe našej cieľovej skupine pre oblasť športu, rozšírenie zorného poľa v možnostiach tém projektov, poskytnutie kontaktov na potenciálnych partnerov pre spoluprácu. 
4)	Európsky týždeň športu (EWoS) – komunikovanie know-how prípravy od významu akcie po konkrétne kroky na realizáciu.
5)	 Nastavenie novej optiky na získavanie finančných prostriedkov pre primárne športové organizácie.
6)	Význam športu ako jedného z elementov budovania lokálnej komunity, príležitosť pre získanie práce

8.	Spôsob zverejnenia výsledkov ZPC, prenos získaných informácií

(Uvádzajú sa mená a  adresy osôb a  organizácií, ktorým boli sprostredkované informácie o  výsledkoch ZPC)
Získané informácie budú sprístupnené formou písomnej  správy interným zamestnancom inštitúcie IUVENTA a verejnosti prostredníctvo web stránky. Tlačené materiály z EU Sport Forum budú k dispozícii na adrese: IUVENTA, Búdková 2, 811 04  Bratislava. Záujemcom budú bližšie informácie poskytnuté osobne. Poznatky zo ZPS a  kontakty  budú využité pri príprave informačných dní pre cieľové skupiny.

Súhlasím so zverejnením tejto správy na internete

Dátum:	02.12.2014	
Správu vypracoval
(meno a  priezvisko, podpis):	Mgr. Vladimíra Kosorinská	
Správu schválil
(meno a  priezvisko, podpis):	Mgr. Marcela Hajtmánková	

EU SPORT FORUM 2014 
Taliansko/Milano, 1. – 2. december 2014
Správa o účasti 

Mesto Miláno sa stalo hostiteľom tretieho ročníka podujatia EU Sport Forum v dňoch 1.12.-2.12.2014, na ktorom sa podľa zoznamu zúčastnilo 26 spíkrov, 7 moderátorov sekcií a 252 registrovaných účastníkov. Na podujatí EU Sport Forum (ďalej len „Fórum“) som sa zúčastnila prvý krát na základe poverenia riaditeľkou NA Erasmus+ Mgr. Marcelou Hajtmánkovou. 

1.december 2014
Program Fóra prebiehal v hlavnej rokovacej sále formou zasadnutí určených pre všetkých účastníkov s výnimkou bodu programu Výsledky prípravných akcií v oblasti športu 2012, ktoré boli rozdelené do 4 hlavných tém podľa priorít programu Erasmus+, pričom tieto prebiehali v paralelne v samostatných miestnostiach.
Každé zasadnutie bolo sprevádzané moderátorom, ktorý predstavil tému, hostí a viedol diskusiu po každom príspevku. 
Fórum oficiálne otvoril komisár EC p.Tibor Navracsics, ktorý sa stal novým komisárom pre vzdelávanie, kultúru, mládež a šport a prevzal tak funkciu po odstúpivšej komisárke Mrs. Vassiliou. Z úst rečníkov počas oficiálneho otvorenia  zaznievali nasledovné priority a výzvy v rámci grantového programu Erasmus+ pre šport:
-	pritiahnuť rodiny, deti, organizácie k športu kvôli benefitom, ktoré ponúka v rôznych oblastiach života ako zdravie, rozvoj komunity, aktívne občianstvo
-	dbať na aktívne starnutie, tzn. osloviť starších obyvateľov a viesť ich k pohybu
-	podporiť pravidelnosť fyzickej aktivity  medzi obyvateľmi miest, na školách a univerzitách
-	budovať komunity prostredníctvom športu či už individuálne alebo v tíme
-	v minulosti bol šport chápaný ako aktivita vo voľnom čase, v súčasnosti jeho hodnota spočíva  v inovatívnom prístupe k rozvoju komunity, prepojenie na inklúziu, sociálne a ekonomické výsledky a výstupy
-	násilie nemá v šport miesto a v prenesenom význame ani v živote človeka 
-	historicky prvý krát počas existencie programu Erasmus+ bol ako jedna z hlavných oblastí zaradený šport
-	Erasmus+ znamená prepájanie profi športu s bežným životom človeka, kedy spoločne bojujú napr. proti rasizmu, za ekonomický rozvoj, jednoducho šport môže byť veľkým prínosom v mnohých smeroch 
-	Mohutné pokroky – pohyb študujúcej mládeže, viditeľnosť európskej politiky športu, nová legislatíva, podpora duálnej (profesionálnej) kariéry športovcov, boj proti hrozbám športu, boj za rovnosť pohlaví
-	spolupráca – vláda, školy, športové kluby na rôznych úrovniach
-	šport na internete má veľkú sledovanosť, čo je možné využiť na šírenie kampaní 
-	rovnosť pohlaví – iba 10% športových reprezentantov predstavujú ženy
-	vytváranie priestoru pre propagáciu príležitostí na výskum v športe
-	sociálna inklúzia prostredníctvom športu v rámci EU Stratégie pre ľudí zo znevýhodnením
-	politika migrovania v športových kluboch ako forma kultúrnej výmeny a boja proti rasizmu a xenofóbii

SESSION 1
Zasadnutie bolo venované téme Implementácia programu Erasmus+ v oblasti športu, kde bol spomenutý význam nového Európskeho parlamentu, nového Plánu práce v oblasti športu na roky 2014-2017  a politiky v oblasti športu a bola vyjadrená potreba udržať pravidelný štruktúrovaný dialóg so zúčastnenými stranami na úrovni EU. Fórum je z tohto pohľadu hlavná platforma pre potrebu štruktúrovaného dialógu v danom kontexte. Objem financií pre grantový program Erasmus+ bude v nasledujúcich rokoch narastať, pričom rok 2014 začínal s objemom 22 MIL EUR/rok, priemerná  suma sa pohybuje na úrovni 38 MIL EUR/ rok. Výstupy z projektov budú využívané ako spätná väzba  pre tvorbu pravidiel na úrovni EÚ. V rámci zberu dát a získavania  výstupov sú rozbehnuté dve štúdie týkajúce významu športu pre regionálny rozvoj.  Prioritou sú masové športy, resp. šport pre všetkých. 
Na Fóre odzneli dôležité dátumy, ktoré uvádzam nižšie:
11. február 2015 Informačný deň EC, ktorý pobeží aj online prostredníctvom nástroja Lynck alebo Twitter  - informácie budú včas zverejnené na stránke www.ec.europa.eu/sport .
22. január 2015	výzva na predkladanie projektov týkajúcich sa priamo Európskeho týždňa športu (European Week of Sport EWoS) a/alebo tematicky s EWoS spojené.
14. máj 2015	výzva na obidve akcie, ktoré zároveň nie sú vo vzťahu k EWoS 
Máj 2015	European Week of Sport – začiatok kampane
7.-13.9.2015	European Week of Sport 
7.-30.9.2015	EWoS na národných úrovniach – všetky aktivity musia prebehnúť v tomto časovom období 

Zároveň boli účastníci informovaní o kritériách spôsobilosti ( typy aktivít, typ zapojených organizácií, termíny, trvanie, počet zapojených programových krajín, max. výška finančného príspevku) na získane grantu pre projekty v akciách Partnerstvá spolupráce (Collaborative Partnership – CO) a Neziskové európske športové podujatia (Non-profit European Sport Events – ESE) a o maximálnych sumách na jednotlivé výzvy:
CO (január 2015) – 1 600 000 EUR
CO (máj 2015) – 13 178 938 EUR
ESE (január 2015) – 600 000 EUR
ESE (máj 2015) – 1 400 000 EUR
Na stránkach Európskej komisie je k dispozícii najnovšia verzia Sprievodcu Erasmus+ ( zo 14.11.2014), žiadosti v elektronickej podobe budú k dispozícii na stiahnutie v januári 2015.
Experti – hodnotitelia projektov boli ocenení za prácu pri hodnotení projektov, pričom bol zdôraznený významný fakt, že hodnotitelia neboli v konflikte záujmu. Pri hodnotení projektov Partnerstvá spolupráce sa používajú 4 hlavné kritériá, pri hodnotení Neziskových EU šport. podujatí 3 hlavné kritériá. Najčastejšie príčiny nesplnenia kritérií: 
•	Nevhodná alebo nedostatočne popísaná zostava partnerstva alebo účastníkov, prípadne partneri nie sú registrovaní vo formulári   
•	Nedostatočný popis projektu
•	Oneskorené podanie projektu – v danom prípade je potrebné poslať validizačnú správu, ktorá sa objaví po odoslaní projektu.
Neúspešní aplikanti dostanú spätnú väzbu v podobe komentára v liste, ktorý je po posielaný všetkým aplikantom po uzatvorení výzvy.
Pokiaľ by si niekto z aplikantov vybral ako partnera inú ako programovú krajinu, projekt je možné schváliť, pokiaľ bude jednoznačne preukázaný význam a prínos takéhoto partnerstva pre danú európsku organizáciu alebo pre obsah projektu. Zároveň bude zriadení registračný link, kde budú zverejnené všetky aktualizácie programu Erasmus+.
Rovnaký projekt je možné podať ma oba termíny, len je potrebné sledovať podmienky pre jednotlivé výzvy a programy.

SESSION 2 – Výsledky prípravných akcií v oblasti športu v roku 2012
Zasadnutie bolo rozdelené do 4 prioritných tém v oblasti  športu v roku 2012, ktoré boli prezentované na paralelných zasadnutiach. Témy: 
1.	Boj proti  podávaniu stávok na vopred dohodnuté športové výsledky  (match-fixing),
2.	Propagácia fyzickej aktivity podporujúcej aktívne starnutie (active aggeing), 
3.	Efektívny spôsob propagácie športu na úrovni miest a obcí  (municipal level sport activities)
4.	Cezhraničné súťaže v masových športoch, ktoré spájajú krajiny susediace s EÚ a členské krajiny EÚ (grassroot sport)
Vzhľadom na agendu, ktorej sa venuje NA Erasmus+, som sa zúčastnila na téme č.3. Postupne boli  predstavované úspešné projekty, ktoré sa venovali témam – propagácia športu v meste pre všetkých,  aktívna sieť partnerstva miest, obcí a športových organizácií, propagácia sociálnej inklúzie, sociálnej kohézie, vytváranie lokálnych akčných plánov a informačných kampaní.  K očakávaným výsledkom projektov patrí  vytvorenie európskej siete obyvateľov miest, inštitúcií a organizácií aktívnych v športe a objavenie sociálnej funkcie športu ako nástroja na lepší život a motor ekonomického rastu na lokálnej úrovni. 
Projekty zahŕňali množstvo aktivít s deťmi, študentmi, starými ľuďmi, športové podujatia a exhibície, aktivity typu konferencie, workshopy, školenia, aktivity s dobrovoľníkmi. Projekty priniesli aj zaujímavé výstupy, napr. Etický kódex športu, rôzne strategické dokumenty. Ako uviedol jeden z prezentujúcich – podstatou je vyplniť medzeru v komunikácii medzi rôznymi úrovňami organizácií, ľudí, povolaní a treba vziať do úvahy percepciu kvality života na lokálnej úrovni. Iný prezentujúci, ktorý informoval o projekte zvyšovania povedomia o efektívnom spôsobe propagácie športu na lokálnej úrovni použil ako výsledok práce s ľuďmi zaujímavú myšlienku – V učení neexistujú skratky! 
Organizácia TAFISA realizuje pre partnerov pre svoje projekty vlastný výberový proces. Spojenie so  skúsenou organizáciou je jedna z ciest, ako do projektov v rámci Erasmus+ / Šport  zapojiť aj naše organizácie.
Prezentácie projektov v tejto téme budú k dispozícii po ich zverejnení  na stránke EC.

SESSION 3 – Panelová diskusia
V úvode panelovej diskusie boli spomenuté významné medzníky týkajúce športu: nový Svetový antidopingový kódex  (vstúpi do platnosti 1.1.2015), nový Program Erasmus+, nová politika EU a EC. V rámci prijatia nového EU plánu práce na roky 2014-2017 a ktorý Rada Európy prijala, bolo vytvorených 5 expertných skupín reprezentujúcich hlavné oblasti záujmu.  Medzi tri hlavné ciele EC patrí: 
1.	Propagácia športu pre všetkých,
2.	Boj s vážnymi hrozbami ako rasizmus, korupcia, doping, stávkovanie,
3.	Inovácie a vytváranie pracovných miest v oblasti športu alebo prostredníctvom športu.  
Pozvaní spíkri sa vyjadrovali k napĺňaniu uvedených cieľov v rámci ich krajín. Táto téma je špeciálne dôležitá pre krajiny, ktoré s na vstup do EÚ pripravujú, prípadne už majú vstup potvrdený. Je zaujímavé sledovať, ako hospodárska kríza vplýva na rôzne procesy v športe, napr. množstvo podaných stávok, úroveň fair-play, návštevnosť športových podujatí a pod. V diskusii odzneli tiež nasledovné informácie, postrehy, názory:
-	V Taliansku pod vplyvom členstva v EU vznikla prvý krát v histórii funkcia Komisár zodpovedný za oblasť športu a skupiny, ktorá sa špeciálne zaoberá športom a právom.
-	Šport je vo svojej podstate lokálna záležitosť – veľa  ľudí športuje na lokálnej úrovni, pričom investície do športu, vzdelávania, kultúry prinesú  výhody pre bezpečnosť, ekonomiku, sociálne výhody.
-	Treba hovoriť nielen o politike v športe , ale tiež o atmosfére a životných podmienkach v komunitách.
-	Premiérové Európske hry sa uskutočnia v azerbajdžanskom hlavnom meste Baku v júni 2015. Európske olympijské výbory rozhodli o usporiadateľovi v tajnom hlasovaní. Nominovaných je 20 športových disciplín a asi 6000 športovcov. Pre mesto to znamená obrovský posun vpred po ekonomickej stránke, avšak prináša to i veľa byrokracie počas výberových konaní na dodávateľov. Európa ako jediný kontinent a kolíska olympijských hier doteraz nemala voje vlastné hry. 
-	Mimoriadne významné je propagovať šport na masovej úrovni, nakoľko prieskumy týkajúce sa športovej aktivity obyvateľstva EÚ a najmä pravidelnej fyzickej aktivity dopadli nepriaznivo, avšak i v závislosti od krajín.
-	V športe je tiež pomerne málo žien, čo sa však môže meniť v závislosti od krajín a typu športu
-	Je potrebné zmeniť prístup z  „asistencia“ pri športe na postoj „byť súčasť športu“
-	Podpora športu zo strany vlády jednotlivých krajín je pre rozvoj športu významná, každý štát by mal mať národný plán na propagáciu športu a vytvárať inštitúcie, ktoré pomáhajú športovým organizáciám získavať peniaze, treba presvedčiť národné vlády, aby investovali do športu na lokálnej úrovni,  budovanie športovísk dáva prácu ďalším ľuďom
-	Kvôli systému financovania mnoho organizácií stráca motiváciu na organizovanie športových podujatí na masovej úrovni
-	V rámci propagácie športu medzi ľuďmi s rôznymi obmedzeniami ( zdravotné, sociálne, ekonomické atď.) je potrebné nájsť finančné prostriedky na  pomoc mladým a starým ľuďom  a zaangažovať ich do športu; je potrebné prinútiť vlády, aby pomohli riešiť stávkovanie, doping pomocou zdieľania dobrej praxe, EWoS je príležitosť  a nástroj na podporu sociálnej inklúzie
-	Elitný šport vs. Šport pre všetkých  - dve strany rovnakej mince, prinášajú vzájomné výhody

SESSION 4	EUROPEAN WEEK OF SPORT (EWoS)
V rámci zasadnutia sme sa venovali téme z hľadiska prebiehajúcich príprav na EWoS a významu tejto iniciatívy, ktorá má pozdvihnúť povedomie  a propagovať šport a fyzickú aktivitu. EWoS bude prebiehať v termíne 7.-13.9.2015 a na národných úrovniach v termíne 7.-30.9.2015. EWoS má premyslenú komunikačnú stratégiu, ku ktorej patrí aj kampaň „Be Active“ – mali sme  možnosť vidieť video. Podľa zistení fyzická aktivita  je na zostupe – až 74% ľudí nie je členom žiadneho športového klubu, 59% EU obyvateľov nikdy alebo občas cvičí najmenej 1-krát týždenne až 42 % obyvateľov Európy nikdy nevykonávalo fyzickú aktivitu ani nijaký šport, čo je alarmujúce číslo, pričom situácia sa nezlepšuje.. 
Stratégia EWoS je rozdelená do krokov, ktoré boli podrobne predstavené v prezentácii. Je dôležité zadefinovať  správne ciele a štruktúru aktivít na propagáciu EWoS, víziu – pre EC je to v rámci EWoS 2015  vízia – Creating Oportunities to do more sport and Be Active, Hlavné časti, Ambasadorov, ktorí reprezentujú hlavné princípy, Partnerov a Kofinancovanie. Dôležité je tiež správne zvoliť obsah a rozsah komunikovaných informácií, vytváranie propagačných videí, používanie sociálnych médií a digitálnej techniky na šírenie informácií o aktivitách EWoS. V máji 2015 začne kampaň o EWoS 2015. V záujme čo najefektívnejšieho využitia potenciálu EWoS bolo podpísané Memorandum o spolupráci priamo na EU SPORT FORUM v závere samotného Fóra. Memorandum podpísali zástupcovia   15 organizácií z oblasti elitného športu i mimovládneho sektora.
Viac informácií na stránke www.ec.europa.eu/sport/week. 

2.december 2014

SESSION 5	Štúdie
V rámci budovania Európskej verejnej politiky v oblasti športu Európska komisia pravidelne vyhlasuje množstvo štúdií v snahe zozbierať kľúčové dáta, zdokonaliť vedomostnú úroveň a poskytnúť informácie do prebiehajúcich diskusií.
Na Fóre boli prezentované výsledky a závery troch štúdií, ktoré máme v dispozícii v detailnej tlačenej podobe v EN jazyku. Témy štúdií:
1.	Pravidlá organizátorov športových podujatí v EU.
2.	Hodnotenie rizík a manažment a prevencia konfliktu záujmov v prevencii a boji proti stávkovaniu súvisiacemu s manipulovaním so športovými výsledkami v EU-28
3.	Štúdia týkajúca sa zdieľania informácií a hlásenie podozrivých stávkových aktivít v EU-28

S výsledkov štúdií vyplýva: 
-	V športoch ako tenis a futbal, ktoré tvorili rámec pre množstvo športov, je zaznamenaný všeobecný nedostatok pravidiel v rámci stávkovania, napr. systém mikrostávok,   životných stávok, nastavenie kurzov, zmluvne podchytené stávkovanie, oznamovacia povinnosť, kompetencie. V týchto oblastiach zohráva rolu vplyv. Je nevyhnutná úzka spolupráca športových organizácií  s verejnými autoritami.
-	Zdieľanie informácií naráža na rôzne bariéry typu ochrana osobných údajov, ku ktorým má EU osobitné predpisy a zároveň existujú predpisy na úrovni krajín. Výklad legislatívy a legislatíva samotná sa rôznia v závislosti od krajiny. Zdieľanie informácií je „tmavá oblasť“, nedokážeme exaktne povedať,  čo sa zdieľať môže a čo už nie. Stávková kancelária je napr. povinná zdieľať informácie s políciou a vyšetrovateľmi. V závislosti od krajiny je povolené zdieľať informácie s operátorom. V každom prípade sa objavil veľký, nepokrytý priestor pre vstup EU do tejto problematiky na úrovni regulácie.
-	Členské štáty EU majú rozdielne prístupy k praktikám a pravidlám týkajúcich sa stávkovania, čo vyplýva z ich národného kontextu vo vzťahu ku kultúre, morálke a ekonomickému pohľadu na závislosť na stávkovaní a stávkovanie ako také.  Vzhľadom na viaceré faktory je veľmi ťažké určiť, ktorá krajina má najlepší systém riešenia tohto problému. Navyše do hry vstupuje aj nová technika a technológie, ktorá koliduje so súčasnými právnymi úpravami. Vzor pre legislatívny rámec, ktorý má potenciál „najkomplexnejšej“  predlohy, majú v rámci EU štáty Veľká Británia a Francúzsko.

SESSION 6	Multi-športové kluby (MŠK)

V rámci tejto sekcie boli prezentované zaujímavé ukážky fungovania klubov združujúce pod jednou strechou rozmanité športové disciplíny. Kluby sa zaoberajú otázkami ako boj proti rasizmu, sociálna inklúzia, mládež v športe, šport a rodina, participácia, charita.
Z prezentácií vyplýva, že tieto kluby dokážu pomôcť tak disciplínam v rámci masového športu v jeho snahe prežiť a prosperovať, ako aj inštitúciám v ich záväzku bojovať proti diskriminácii. MŠK prostredníctvom internej organizácie a vedenia rozširuje medializáciu, partnerov, sponzorov, marketing a obchod masového športu. Výhody vyplývajúce z tejto pridanej hodnoty MSK  má dosah na ďalšie tímy v príslušných oblastiach a môže mobilizovať zdroje pre systém. Na jednej stane MŠK môžu byť nástrojom pre adresovanie problémov a výziev sociálnej inklúzie propagáciou disciplín, ktoré sú často považované za minoritné v Európe, ale môžu byť veľmi populárne v non-EU krajinách, a na druhej strane cez ich angažovanosť v paralympijských a špeciálnych olympijských disciplínach. Rovnako tak boj proti násiliu, marginalizácii v športe a propagiovanie princípu rovnosti pohlaví je pridanou hodnotou MŠK v rámci propagácie aktívneho praktizovania športu fanúšikmi a podporovateľmi na masových aktivitách, čo podporuje ducha športu. MŠK filozofiou svojho fungovania podporuje zamestnanosť.

SESSION 7	Ekonomický a sociálny dopad významných športových  podujatí

Organizovanie  a hosťovanie významných športových podujatí je problematika, ktorá už aj v minulosti priťahovala pozornosť tvorcov politiky, športových organizácií, investorov, akademikov.  Výzvou pre všetky hosťujúce mestá je vytvorenie priestoru pre nezabudnuteľný športový zážitok a popri tom dosiahnutie dlhodobého pozitívneho dopadu na lokálnej úrovni, ktorým sa zabezpečí návratnosť investícií. 
V športe sú diskutované 3 základné piliere – integrita, sociálna a ekonomická dimenzia športu. V súčasnosti ekonomická dimenzia nadobúda stále väčšiu váhu, keďže športový sektor pretrváva zjavne aj počas krízy. V rámci plánu práce na roky 2014-2017 by mali v priebehu 2 rokov vzniknúť 3 dokumenty (2 odporúčania a 1 sprievodca) týkajúce sa témy ekonomika v športe. Je potrebné zadefinovať kritériá pre definíciu termínu  „významné športové podujatie“ z týchto hľadísk: investície, ekonomický prínos a výhody, enviromentálny dopad ,počet zapojených aktívne športujúcich ľudí, počet návštevníkov, krajín, médií a ďalšie.   
Investície súvisiace so zabezpečením významných športových podujatí sa týkajú budovania športovísk, infraštruktúry, zapájania top športovcov a poskytnutie lokalít na rozbeh športových aktivít na lokálnej úrovni, masovo a so všetkými pozitívnymi dopadmi, ktoré to môže mať napr. na zdravie a životný štýl ľudí. Znamená to zvýšenie turistického ruchu a globálneho rastu hosťujúceho mesta i regiónu. Zároveň masívna pomoc dobrovoľníkov môže posilniť kultúru aktívneho občianstva na lokálnej úrovni. 
Dôležitým faktorom je udržateľnosť športovej  vybavenosti a situácia v zamestnanosti po skončení podujatia. Do úvahy musí byť braný aj dopad na životné prostredie, nakoľko zvýšený transport, zvýšené množstvo ľudí, viac odpadu, väčšia spotreba energií znamenajú pre lokalitu, v ktorej podujatie prebieha, veľkú záťaž. V zásade by aspekt ochrany životného prostredia mal zohrávať rozhodujúcu úlohu. Veľké športové podujatia pôsobia ako katalyzátor zvýšenia motivácie obyvateľov športovať, avšak má to po čase klesajúcu tendenciu.
Vzhľadom na to, že veľké športové podujatia majú veľký dopad na lokálnu komunitu, objavila sa otázka, či je referendum tá správna metóda, ktorou sa rozhoduje o veľkých projektoch (napr. Nórsko, kde obyvatelia rozhodli o osude OH).  V každom prípade je rozumné zapojiť do diskusie o tak dôležitej otázke aj obyvateľov krajiny, poskytnúť jasné, dostatočné a relevantné informácie. 
Niektoré krajiny v rámci svoje politiky dlhodobej udržateľnosti rozvoja vďaka organizácii veľkých športových podujatí podporujú ich hosťovanie, iné nie. Niektoré krajiny dovolia konanie hier len vtedy, ak je evidentne preukázateľná udržateľnosť rozvoja regiónu. Významnú rolu zohrávajú aj očakávania a záujmy investorov a zúčastnených strán.